Babelscape/SREDFM huggingface dataset:
Τζόρτζε Μπαλάσεβιτς

Ο Τζόρτζε Μπαλάσεβιτς (, γεννημένος στις 11 Μαΐου 1953) είναι ένας διακεκριμένος Σέρβος και πρώην Γιουγκοσλάβος καλλιτέχνης και τραγουδιστής-τραγουδοποιός. 

Ο Μπαλάσεβιτς ξεκίνησε την καριέρα του το 1977 ως μέλος του συγκροτήματος Žetva, πριν φύγει για να σχηματίσει το ποπ ροκ συγκρότημα Rani Mraz . Μετά την κυκλοφορία δύο άλμπουμ, οι Rani Mraz διαλύθηκαν και ο Μπαλάσεβιτς ξεκίνησε μια επιτυχημένη σόλο καριέρα, μέχρι το παρόν. Στη μετέπειτα καριέρα του χρησιμοποιούσε συχνά στοιχεία ροκ, σανσόν και λαϊκή μουσική, ενώ οι στίχοι του ασχολήθηκαν συχνά με ρομαντικά, χιουμοριστικά ή πολιτικά και κοινωνικά θέματα.
SOLID

Στην πληροφορική αντικειμενοστρεφή προγραμματισμό, το SOLID είναι ένα μνημονικό ακρωνύμιο για πέντε αρχές σχεδιασμού που αποσκοπούν στο να κάνουν τα σχέδια λογισμικού πιο κατανοητά, ευέλικτα και διατηρήσιμα . Δεν σχετίζεται με τις αρχές σχεδιασμού λογισμικού GRASP . Οι αρχές είναι ένα υποσύνολο πολλών αρχών που προωθούνται από τον Αμερικανό μηχανικό και εκπαιδευτή Robert C. Martin . Αν και εφαρμόζονται σε οποιονδήποτε αντικειμενοστρεφή σχεδιασμό, οι αρχές SOLID μπορούν επίσης να αποτελέσουν μια βασική φιλοσοφία για μεθοδολογίες όπως η ευέλικτη ανάπτυξη ή η προσαρμοστική ανάπτυξη λογισμικού . Η θεωρία των αρχών SOLID εισήχθη από τον Martin στο βιβλίο του 2000 "Principles and Design Patterns", αν και το SOLID αρκτικόλεξο εισήχθη αργότερα από τον Michael Feathers. 

; Αρχή της ενιαίας ευθύνης 
: Μια κλάση θα πρέπει να έχει μόνο μία ευθύνη, δηλαδή, μόνο οι αλλαγές σε ένα μέρος των προδιαγραφών του λογισμικού θα πρέπει να μπορούν να επηρεάσουν τις προδιαγραφές της κλάσης.
; Ανοιχτή - κλειστή αρχή 
: "Οντότητες λογισμικού   ... πρέπει να είναι ανοιχτό για επέκταση, αλλά κλειστό για τροποποίηση. " 
; Αρχή υποκατάστασης Liskov 
: "Τα αντικείμενα σε ένα πρόγραμμα πρέπει να αντικαθίστανται με εμφανίσεις των υποτύπων τους χωρίς να αλλάζουν την ορθότητα αυτού του προγράμματος." Δείτε επίσης το σχέδιο με σύμβαση . 
; Αρχή διαχωρισμού διεπαφής 
: "Πολλές διεπαφές για συγκεκριμένους πελάτες είναι καλύτερες από μια διεπαφή γενικού σκοπού." 
; Αρχή αντιστροφής της εξάρτησης 
: Κάποιος πρέπει να "εξαρτάται από αφαιρέσεις, [όχι] σκυροδέματα". 

* Επαναχρησιμοποίηση κώδικα 
* Κληρονομικότητα (αντικειμενοστρεφής προγραμματισμός) 
* Αρχές συσκευασίας 
* Μην επαναλάβετε τον εαυτό σας 
* GRASP (αντικειμενοστραφής σχεδίαση) 
* Αρχή KISS 
* Δεν θα το χρειαστείτε 

Κατηγορία:Αντικειμενοστρεφής προγραμματισμός
Ιωάννης Κροπίντλο

Ο Ιωάννης Κροπίντλο, πολων. Jan Kropidło (1360/64 - 3 Μαρτίου 1421) από τον Οίκο των Πιαστ-Σιλεσίας ήταν ονομαστικά μόνο: δούκας του Στσέλτσε (1382-96, με τους αδελφούς του) και δούκας του Οπόλε (από το 1396, με τους αδελφούς του). Έγινε αρχιεπίσκοπος του Γκνιέζνο (139-94), επίσκοπος του Πόζναν (1382-84), του Βλοτσλάβεκ (1384-89, 1402-21) και του Χέλμνο/Κουλ (1398-1402).
Σοσιαλδημοκρατικό Κόμμα της Σερβίας

Το Σοσιαλδημοκρατικό Κόμμα της Σερβίας ( ) είναι ένα σοσιαλδημοκρατικό πολιτικό κόμμα στη Σερβία. Ιδρύθηκε τον Οκτώβριο του 2008 και έχει την έδρα του στο Βελιγράδι. Αρχηγός του κόμματος είναι ο Ράσιμ Λιάγιτς, ο Αναπληρωτής Πρωθυπουργός της Σερβίας. 

Στα τέλη του 2013 το ΣΔΚΣ συμμάχησε με το Δημοκρατικό Κόμμα του Σάντζακ, και ο Ράσιμ Λιάιτς εξελέγη ως ο πρώτος αρχηγός του συνασπισμού. 

Τον Ιούνιο του 2018 το κόμμα έγινε δεκτό στη Σοσιαλιστική Διεθνής ως μέλος παρατηρητής.
Κόμμα των Ενωμένων Συνταξιούχων της Σερβίας

Το Κόμμα των Ενωμένων Συνταξιούχων της Σερβίας ( / "Partija ujedinjenih penzionera Srbije," σύντμηση:ΚΕΣΣ) είναι ένα κεντροαριστερό πολιτικό κόμμα στη Σερβία. Η έδρα του είναι στο Βελιγράδι και αρχηγός του κόμματος είναι ο Μίλαν Κρικομπάμπιτς.
Φρειδερίκη Αυγούστα Σοφία του Άνχαλτ-Μπέρνμπουργκ

Η Φρειδερίκη Αυγούστα Σοφία του Άνχαλτ-Μπέρνμπουργκ ("Friederike Auguste Sophie von Anhalt-Bernburg", 28 Αυγούστου 1744 - 12 Απριλίου 1827) ήταν κόρη του Βίκτωρα Φρειδερίκου, Πρίγκιπα του Άνχαλτ-Μπέρνμπουργκ.
Φρούριο του Σεμικαρακόρσκ

Το Φρούριο του Σεμικαρακόρσκ () ήταν πρώιμη μεσαιωνική χαζαρική πλησίον της πόλης του Σεμικαρακόρσκ, στο Όμπλαστ του Ροστόφ, στη Ρωσία.
Μονή Αγίου Ιωάννου του Λαμπαδιστού

H Μονή Αγίου Ιωάννου του Λαμπαδιστού είναι ορθόδοξο μοναστήρι το οποίο βρίσκεται κοντά στον Καλοπαναγιώτη, στην κεντρική περιοχή του όρους Τροόδους στην Κύπρο, στις όχθες του Σέτραχου. Ανήκει στους τοιχογραφημένους ναούς του όρους Τροόδος, οι οποίοι έχουν χαρακτηριστεί μνημείο παγκόσμιας κληρονομιάς της UNESCO από το 1985.

Δεν είναι γνωστό πότε ιδρύθηκε, με πιθανότερο τα τέλη της Ενετικής κυριαρχίας στην Κύπρο. Η μονή σήμερα δεν είναι ενεργή, αλλά είναι επισκέψιμη για το κοινό και έχει δημιουργηθεί επίσης συλλογή εικόνων.
Πέριτσα Ογκνιένοβιτς

Ο Πέριτσα Ογκνιένοβιτς (σερβικά: "Перица Огњеновић", 24 Φεβρουαρίου 1977) είναι Σέρβος προπονητής και πρώην διεθνής ποδοσφαιριστής που αγωνιζόταν κυρίως ως πλάγιος επιθετικός. Αναγνωρισμένος ως παίκτης με πολλές προοπτικές στο ξεκίνημα της καριέρας του, μεταγράφηκε το 1999 από τον Ερυθρό Αστέρα στη Ρεάλ Μαδρίτης, χωρίς ωστόσο να καθιερωθεί στον ισπανικό σύλλογο. Έκτοτε αγωνίστηκε σε διάφορες ομάδες μικρότερου βεληνεκούς μέχρι και την απόσυρσή του από την ενεργό δράση. Επιπλέον, υπήρξε μέλος της Εθνικής Γιουγκοσλαβίας που συμμετείχε στο Παγκόσμιο Κύπελλο Ποδοσφαίρου του 1998.
Τζίνα Χάσπελ

Η Τζίνα Χάσπελ (Gina Cheri Haspel, γεννημένη την 1η Οκτωβρίου 1956) είναι Αμερικανίδα αξιωματικός πληροφοριών που υπηρετεί ως Διευθύντρια της Κεντρικής Υπηρεσίας Πληροφοριών (CIA) από το 2018. Είναι η πρώτη γυναίκα που κατέχει το αξίωμα σε μόνιμη βάση και ήταν προηγουμένως Αναπληρώτρια Διευθύντρια του Μάικ Πομπέο κατά τη διάρκεια προεδρίας του Ντόναλντ Τράμπ. 

Έγινε Αναπληρώτρια Διευθύντρια μετά την παραίτηση του Πομπέο για να γίνει Υπουργός Εξωτερικών των Ηνωμένων Πολιτειών και διορίστηκε από τον Πρόεδρο Ντόναλντ Τραμπ για να γίνει ο επίσημος Διευθυντής της CIA. Στις 17 Μαΐου 2018, επιβεβαιώθηκε ως Διευθύντρια της CIA, καθιστώντας την την πρώτη γυναίκα στην θέση αυτή. Ορκίστηκε επίσημα ως Διευθύντρια της CIA στις 21 Μαΐου 2018. Ήταν επίσης η δεύτερη γυναίκα αναπληρώτρια διευθύντρια του οργανισμού.
Τανγκί Ντομπελέ

Ο Τανγκί Ντομπελέ ("Tanguy Ndombele", 28 Δεκεμβρίου 1996) είναι Γάλλος ποδοσφαιριστής ο οποίος αγωνίζεται ως μέσος για την Τότεναμ και την εθνική ομάδα της Γαλλίας.

Οι γονείς του έχουν καταγωγή από τη Λαϊκή Δημοκρατία του Κονγκό. Ξεκίνησε την επαγγελματκή του καριέρα από την Αμιάν και το 2017 δόθηκε δανεικός στη Λυόν με ρήτρα αγοράς έναντι 8 εκατομμυρίων ευρώ. Πραγματοποίησε καλές εμφανίσεις και τη σαιζόν 2018-19 ήταν μέλος τόσο της ομάδας της χρονιάς για τη Λιγκ 1 όσο και στην ομάδα της χρονιάς για το Τσάμπιονς Λιγκ. Το 2019 αποκτήθηκε για 55 εκατομμύρια λίρες από την Τότεναμ, ρεκόρ συλλόγου.

Ο Ντομπελέ πραγματοποίησε το ντεμπούτο του με την εθνική αντρών τον Οκτωβρίου 2018, σε φιλικό αγώνα, και έκτοτε έχει πραγματοποιήσει 6 συμμετοχές με το εθνόσημο.
Αζερική Βικιπαίδεια

Η Αζερική Βικιπαίδεια είναι η έκδοση της βικιπαίδειας στην Αζερική γλώσσα. Δημιουργήθηκε τον Φεβρουάριο του 2002 και σήμερα (Απρίλιος 2020) έχει πάνω από 138 000 άρθρα.
Ισμαέλ Μπενασέρ

Ο Ισμαέλ Μπενασέρ ("Ismaël Bennacer", إسماعيل بن ناصر , γεν. 1Δεκεμβρίου 1997) είναι Αλγερινός ποδοσφαιριστής ο οποίος αγωνίζεται ως μέσος για την Μίλαν και την εθνική ομάδα της Αλγερίας.

Ο Μπενασέρ ξεκίνησε την καριέρα του από την Αρλ και το 2015 αποκτήθηκε από τη Άρσεναλ, με την οποία όμως πραγματοποίησε ελάχιστες συμμετοχές και δόθηκε το 2017 δανεικός στην Τουρ. Αργότερα μέσα στην χρονιά αποκτήθηκε από την Έμπολι, και τη βοήθησε να πάρει την άνοδο στη Σέριε Α και παρά τον υποβιβασμό της ομάδας την επόμενη χρονιά, ο ίδιος επιβεβαίωσε ότι ήταν ένας από τους περισσότερο υποσχόμενους νέους μέσους. Το 2019 αποκτήθηκε από τη Μίλαν για 16 εκατομμύρια ευρώ.

Ο Μπενασέρ πραγματοποίησε το ντεμπούτο του με την εθνική ομάδα της Αλγερίας το 2016 και συμμετείχε σε δύο κύπελλα εθνών Αφρικής. Ήταν μέλος της ομάδας που κατέκτησε το κύπελλο εθνών Αφρικής το 2019, ενώ ο ίδιος ανακηρύχθηκε παίκτης του τουρνουά.
Ζοάο Φέλιξ

Ο Ζοάο Φέλιξ (πορτογαλικά: "Zoao Felix Sequeira", γενν. στις 10 Νοεμβρίου 1999) είναι Πορτογάλος ποδοσφαιριστής, ο οποίος αγωνίζεται ως επιθετικός για την Ατλέτικο Μαδρίτης και την εθνική ομάδα της Πορτογαλίας. Είναι γνωστός για την ταχύτητά του και την τεχνική του, και μπορεί να αγωνιστεί επίσης ως πλάγιος μέσος ή επιθετικός μέσος.

Ο Φέλιξ ξεκίνησε από τις ακαδημίες της Πόρτο πριν μετακινηθεί στην Μπενφίκα το 2015. Άρχισε πρώτα από την εφεδρική ομάδα και αργότερα, το 2018, πραγματοποίησε το ντεμπούτο του με την κύρια ομάδα. Ο Φέλιξ έλαμψε ως σκόρερ της Μπενφίκα και τη βοήθησε να κερδίσει το πρωτάθλημα στη μόνη σαιζόν που αγωνίστηκε στην ομάδα, και έλαβε τα βραβεία καλύτερος νέος παίκτης της χρονιάς για τη Πριμέιρα Λίγκα και το βραβείο Χρυσό Αγόρι. Επίσης έγινε ο νεότερος παίκτης που σκόραρε χατ-τρικ στο κύπελλο ΟΥΕΦΑ, σε ηλικία 19 ετών.

Οι αποδόσεις του Φέλιξ τράβηξαν το ενδιαφέρον πολλών συλλόγων, και τελικά αποκτήθηκε από την Ατλέτικο Μαδρίτης για 126 εκατομμύρια ευρώ, γεγονός που την κατατάσει ως την ακριβότερη μεταγραφή στην ιστορία του συλλόγου, δεύτερη ακριβότερη για έφηβο και τέταρτη ακριβότερη γενικότερα όλων των εποχών. Στην ομάδα πήρε τη θέση του Αντουάν Γκριεζμάν, ο οποίος μετεγράφει για την Μπαρτσελόνα.

Ο Ζοάο Φέλιξ ήταν αρχηγός των νεανικών ομάδων της Πορτογαλίας Κ-18, Κ-19 και Κ-21, και πραγματοποίησε το ντεμπούτο του με την εθνική αντρών στο Πρωτάθλημα Εθνών της ΟΥΕΦΑ το 2019, το οποίο κατέκτησε η εθνική Πορτογαλίας.
Ντάβινσον Σάντσες

Ο Ντάβινσον Σάντσες ("Davinson Sánchez", 12 Ιουνίου 1996) είναι Κολομβιανός ποδοσφαιριστής ο οποίος αγωνίζεται ως κεντρικός αμυντικός για την Τότεναμ και την εθνική ομάδα της Κολομβίας.

Ο Σάντσες ξεκίνησε την επαγγελματική του καριέρα από την Ατλέτικο Νασιονάλ, όπου τράβηξε την προσοχή των συλλόγων του εξωτερικού. Τον Ιούλιο του 2016 αποκτήθηκε από τον Άγιαξ έναντι 5 εκατομμυρίων ευρώ. Με τον Άγιαξ εντυπωσίασε με τις εμφανίσεις του και αναδείχθηκε παίκτης της σαιζόν 2016-17 για τον Άγιαξ. Τότε αποκτήθηκε από την Τότεναμ έναντιν 42 εκατομμυρίων λιρών, ποσό που αποτελούσε ποσό ρεκόρ για τον σύλλογο.

Ο Σάντσες πραγματοποίησε το ντεμπούτο του με την εθνική ομάδα το Μάιο του 2018 και ήταν μέλος της αποστολής στο Μουντιάλ 2018, και αγωνίστηκε και στα 4 παιχνίδια, και στο Κόπα Αμέρικα 2019.
Κέπα Αριθαμπαλάγα

Ο Κέπα Αριθαμπαλάγα ("Kepa Arrizabalaga", 3 Οκτωβρίου 1994) είναι Ισπανός ποδοσφαιριστής ο οποίος αγωνίζεται ως τερματοφύλακας για την Τσέλσι και την εθνική ομάδα της Ισπανίας. Κάποιες φορές αναφέρεται μόνο με το μικρό του όνομα.

Ο Κέπα ξεκίνησε την καριέρα του από τις ακαδημίες της Ατλέτικ Μπιλμπάο, αλλά πραγματοποίησε τους πρώτους επαγγελματικούς του αγώνες από την Πονφεραδίνα και τη Ρεάλ Βαγιαδολίδ. Επέστρεψε στην Μπιλμπάο το 2016 και αγωνίστηκε στην κύρια ομάδα σε 54 αγώνες σε όλες τις διοργανώσεις. Το 2018 η Τσέλσι πλήρωσε τη ρήτρα του, ύψους 80 εκατομμυρίων ευρώ, για να τον αποκτήσει, γεγονός που τον κατέταξε ως την ακριβότερη μεταγραφή τερματοφύλακα στην ιστορία. Ήταν μέλος της αποστολής που κατέκτησε το κύπελλο ΟΥΕΦΑ το 2019, με τον ίδιο να είναι μέλος της καλύτερης ομάδας του τουρνουά.

Ο Αριθαμπαλάγα κέρδισε το ευρωπαϊκό πρωτάθλημα Κ-19 με την Ισπανία και πραγματοποίησε το ντεμπούτο του με την εθνική αντρών το 2017. Ήταν μέλος της αποστολής της Ισπανίας στο Μουντιάλ 2018.
Κρίστιαν Πούλισικ

Ο Κρίστιαν Πούλισικ ("Christian Pulisic", γεννημένος στις 18 Σεπτεμβρίου 1998, στα Ελληνικά το επώνυμό του συναντάται και Πούλισιτς στον ελληνικό Τύπο, λόγω της γιουγκοσλάβικης-σλάβικης προέλευσής του) είναι Αμερικανός ποδοσφαιριστής ο οποίος αγωνίζεται ως πλάγιος επιθετικός ή επιθετικός μέσος για την Τσέλσι και την εθνική ομάδα των Ηνωμένων Πολιτειών.

Γεννημένος στο Χέρσεϊ, Πενσιλβάνια, ο Πούλισικ ξεκίνησε την καριέρα του από την Μπορούσια Ντόρτμουντ όπου πραγματοποίησε αλματώδη πρόοδο στις ακαδημίες και το 2016, σε ηλικία 17 ετών, άρχισε να αγωνίζεται για την κύρια ομάδα. Αν και αρχικά χρησιμοποιούταν σποραδικά, η συμμετοχή αυξήθηκε δραστικά στη συνέχεια. Τον Ιανουάριο του 2019 ο Πούλισικ αποκτήθηκε από την Τσέλσι για 73 εκατομμύρια δολλάρια, αποτελώντας τον ακριβότερο Αμερικανό όλων των εποχών.

Ο Πούλισις πραγματοποίησε το ντεμπούτο του με την εθνική των ΗΠΑ τον Μάρτιο του 2016 και έχει αγωνιστεί 34 φορές με το εθνόσημο, σκοράροντας 14 φορές. Είναι ο νεαρότερος παίκτης που ορίστηκε αρχηγός της εθνικής ομάδας τη σύγχρονη εποχή, σε ηλικία 20 ετών.
Ο Χαφιές

Ο Χαφιές (γαλλικά: "Les Doulos") είναι αστυνομική δραματική ταινία γαλλικής παραγωγής του 1962 σε σενάριο και σκηνοθεσία του Ζαν-Πιέρ Μελβίλ. Πρωταγωνιστούν ο Ζαν Πολ Μπελμοντό και ο Σερζ Ρετζιανί.

Στην αρχή της ταινίας ο σκηνοθέτης εξηγεί ότι ο τίτλος της ταινίας (Doulos) αναφέρεται τόσο σε ένα είδος καπέλου όσο και στην αργκό του γαλλικού υποκόσμου, που αναφέρεται σε έναν πληροφοριοδότη της αστυνομίας.
Σερβικό Κίνημα Ανανέωσης

Το Σερβικό Κίνημα Ανανέωσης ( , σύντμηση: SPO ή ΣΚΑ) είναι ένα εθνικό φιλελεύθερο και μοναρχιστικό πολιτικό κόμμα στη Σερβία.
Hand of Doom

Το «Hand of Doom» είναι ένα τραγούδι από την αγγλική heavy metal μπάντα Black Sabbath, που αρχικά εμφανίστηκε στο δεύτερο άλμπουμ τους "Paranoid", που κυκλοφόρησε το 1970.
Δάσος της Βενσέν

Το Δάσος της Βενσέν (γαλλικά: Bois de Vincennes) βρίσκεται στο 12ο διαμέρισμα στην ανατολική άκρη του Παρισιού και είναι το μεγαλύτερο δημόσιο πάρκο της πόλης. Δημιουργήθηκε μεταξύ 1855 και 1866 από τον αυτοκράτορα Ναπολέοντα Γ'.

Το δάσος βρίσκεται δίπλα στο κάστρο της Βενσέν, μια πρώην κατοικία των βασιλέων της Γαλλίας.
Λεσπάρ-Μεντόκ

Το Λεσπάρ-Μεντόκ (γαλλικά: Lesparre-Médoc) είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία. Ο πληθυσμός ανέρχεται σε 5.801 κατοίκους (2017).

Οι κάτοικοί του ονομάζονται Λεσπαραίν.
Στάδιο Ποντ Γκόριτσομ

Το Στάδιο Ποντ Γκόριτσομ είναι ένα πολυλειτουργικό στάδιο στην πρωτεύουσα του Μαυροβουνίου την Ποντγκόριτσα. Η χωρητικότητά του έχει αλλάξει με την πάροδο των ετών, λόγω αρκετών ανακαινίσεων. Το 2019 το στάδιο έφερε 11.264 θέσεις. Το στάδιο είναι η έδρα της Εθνικής Ομάδας Ποδοσφαίρου του Μαυροβουνίου και της ομάδας Μπούντουτσνοστ.
Χρήστος Μπγιάλας

Ο Χρήστος Μπγιάλας (γενν. 1965) είναι Έλληνας οικονομολόγος, ο οποίος διετέλεσε βουλευτής της εκλογικής περιφέρειας Γρεβενών την περίοδο 2015-2019. Εξελέγη στις εκλογές του Σεπτεμβρίου 2015 με το κόμμα του ΣΥ.ΡΙ.ΖΑ. Είχε διατελέσει επίσης δήμαρχος Δεσκάτης την περίοδο 2003-2006.
Βικτώρια Φαρνέζε

Η Βικτώρια Φαρνέζε ("Vittoria Farnese", 29 Απριλίου 1618 - 10 Αυγούστου 1649) ήταν κόρη του Ρανούτσο Α΄ Φαρνέζε, Δούκα της Πάρμα.
Ρόι Κρίσνα

Ο Ρόι Κρίσνα (αγγλικά: "Roy Krishna", γενν. στις 30 Αυγούστου 1987) είναι επαγγελματίας ποδοσφαιριστής από τα Φίτζι, ο οποίος αγωνίζεται ως επιθετικός για την ινδική ΑΤΚ.
Στις όχθες του Σηκουάνα

Στις όχθες του Σηκουάνα (Πρωτότυπος τίτλος: Quai des Orfèvres) είναι μια αστυνομική δραματική ταινία γαλλικής παραγωγής του 1947 σε σκηνοθεσία Ανρί-Ζωρζ Κλουζό και πρωταγωνιστούν οι Σούζυ Ντελέρ, Μπερνάρντ Μπλιερ και ο Λουί Ζουβέ.
Αντόνιο Σουμπιράνα

Ο Αντόνιο Σουμπιράνα (Βαρκελώνη, 1 Μαΐου 1932 – 3 Αυγούστου 2010) ήταν Ισπανός αθλητής της κολύμβησης και της υδατοσφαίρισης.

Γεννήθηκε το 1932 στη Βαρκελώνη και ήταν αθλητής της ΚΝ Μπαρτσελόνα.Ως αθλητής της κολύμβησης ήταν δύο φορές πρωταθλητής στη μεγάλη απόσταση στο Πρωτάθλημα κολύμβησης της Καταλονίας. Το 1950 και το 1951 ήτα ο πρώτος Καταλανός που κατατάχθηκε στο αγώνα Travessia del Port de Barcelona και διπλός κάτοχος ρεκόρ στα 1.000 και 1.500 μέτρα ελεύθερο.

Στην υδατοσφαίριση ήταν πρωταθλητής Ισπανίας το 1949, 1950, 1952, 1954 και το 1956. Με την εθνική ομάδα υδατοσφαίρισης της Ισπανίας ήταν τριάντα τρεις φορές διεθνής από το 1950 έως το 1956. Κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951 και το χάλκινο στους Μεσογειακούς αγώνες της Βαρκελώνης το 1955. Το 1952 συμμετείχε στους Ολυμπιακούς αγώνες του Ελσίνκι στους οποίους κατέλαβε την 8η θέση και το 1955 στο Ευρωπαϊκό πρωτάθλημα υδατοσφαίρισης του Τορίνο στο οποίο κατέλαβε την 7η θέση

Το 1952 κέρδισε το Μετάλλιο Αθλητικής Αξίας της πόλης της Βαρκελώνης και το 2007 έλαβε αναμνηστική πλάκα από την Καταλανική Ομοσπονδία. Πέθανε το 2010 στη Βαρκελώνη σε ηλικία 78 ετών.
Δημοκρατικό Κόμμα των Σοσιαλιστών του Μαυροβουνίου

Το Δημοκρατικό Κόμμα των Σοσιαλιστών του Μαυροβουνίου (σερβικά/μαυροβουνιακά: "Демократска партија социјалиста Црне Горе/Demokratska partija socijalista Crne Gore") είναι ένα πολυσυλλεκτικό και λαϊκιστικό πολιτικό κόμμα στο Μαυροβούνιο, το οποίο βρίσκεται στην εξουσία από την εισαγωγή του πολυκομματικού συστήματος στη χώρα, το 1999.

Το κόμμα ιδρύθηκε το 1991 ως διάδοχο πολιτικό σχήμα της Κοινωνίας των Κομμουνιστών του Μαυροβουνίου, η οποία κυβερνούσε το Μαυροβούνιο στο πλαίσιο της Γιουγκοσλαβικής Ομοσπονδίας μετά τον Δεύτερο Παγκόσμιο Πόλεμο. Από την ίδρυσή του και μετά, το Δημοκρατικό Κόμμα των Σοσιαλιστών έχει διαδραματίσει κυρίαρχο ρόλο στην πολιτική του Μαυροβουνίου, αποτελώντας τον πολιτικό πυρήνα κάθε κυβέρνησης συνασπισμού μέχρι σήμερα.

Στις βουλευτικές εκλογές του 2012 που διεξήχθησαν στις 14 Οκτωβρίου, το Δημοκρατικό Κόμμα των Σοσιαλιστών συμμετείχε μαζί με το Σοσιαλδημοκρατικό Κόμμα του Μαυροβουνίου (SDP) στο Συνασπισμό για ένα Ευρωπαϊκό Μαυροβούνιο, κερδίζοντας 39 από τις 81 έδρες του κοινοβουλίου. Αυτός ο συνασπισμός, μαζί με τον μακροχρόνιο εταίρο του, το Βοσνιακό Κόμμα, απέκτησε την απόλυτη πλειοψηφία στο Κοινοβούλιο του Μαυροβουνίου και προχώρησε στο σχηματισμό κυβέρνησης. Ο σημερινός Πρωθυπουργός του Μαυροβουνίου, Ντούσκο Μάρκοβιτς και ο Πρόεδρος της χώρας, Μίλο Ντουκάνοβιτς, είναι και οι δύο μέλη του κόμματος.

Το Δημοκρατικό Κόμμα των Σοσιαλιστών συνδέεται διεθνώς με τη Σοσιαλιστική Διεθνή και την Προοδευτική Συμμαχία, ενώ συνεργάζεται με το Κόμμα των Ευρωπαίων Σοσιαλιστών.
Σίγκριντ της Σουηδίας

Η Σίγκριντ της Σουηδίας ("Sigrid av Sverige", 15 Οκτωβρίου 1566 - 24 Απριλίου 1633) ήταν κόρη του Βασιλιά της Σουηδίας Ερρίκου ΙΔ΄.
Ζεράρ Ντεμπρέ

Ο Ζεράρ Ντεμπρέ ("Gérard Debreu", 4 Ιουλίου 1921 – 31 Δεκεμβρίου 2004) ήταν Γάλλος οικονομολόγος. Γνωστός ως καθηγητής των οικονομικών στο Μπέρκλεϋ, όπου άρχισε να εργάζεται το 1962, κέρδισε το 1983 το Βραβείο Νόμπελ Οικονομικών Επιστημών.
Λορέντσο Κόστα

Ο Λορέντσο Κόστα (ιταλικά Lorenzo Costa, 1460 - 5 Μαρτίου 1535) ήταν Ιταλός ζωγράφος της περιόδου της Αναγέννησης, ο οποίος ανήκε κατά κύριο λόγο στη "Σχολή της Μπολόνια" αλλά και στη "Σχολή της Φερράρα", καθώς πολλοί γνωστοί καλλιτέχνες δραστηριοποιήθηκαν χρησιμοποιώντας στοιχεία και από τις δύο "Σχολές".
Αλέξανδρος ο Αιγαίος

Ο Αλέξανδρος ο Αιγαίος (1ος αιώνας μ.Χ.) ήταν αρχαίος περιπατητικός φιλόσοφος, που καταγόταν από τη μικρή πόλη Αιγές της Μυσίας, από όπου και η επωνυμία του. Τον αναφέρει το λεξικό της Σούδας.

Υπήρξε μαθητής του Σωσιγένη του Αλεξανδρέως ("όχι" του Σωσιγένη του Περιπατητικού). Ο Σωσιγένης ο Αλεξανδρεύς ήταν ο αστρονόμος και μαθηματικός που είναι γνωστός για την επινόηση του Ιουλιανού ημερολογίου.

Ο Αλέξανδρος ο Αιγαίος, μαζί με τον Χαιρήμονα, διετέλεσε δάσκαλος του διαβόητου Ρωμαίου Αυτοκράτορα Νέρωνα, τον οποίο αποκαλούσε "«πηλόν αίματι πεφυρμένον»" (δηλαδή «πηλό ανακατεμένο με αίμα»). Ο Αλέξανδρος αναφέρεται ότι είχε έναν γιο, που έφερε το ρωμαϊκό όνομα Καίλιος. Ο Σιμπλίκιος (6ος αι. μ.Χ.), ως σχολιαστής των έργων του Αριστοτέλη, γράφει ότι ο Αλέξανδρος ο Αιγαίος συνέγραψε υπομνήματα στις "Κατηγορίες" του Αριστοτέλη, τα οποία χρησιμοποίησε (ενάμιση αιώνα αργότερα) ο Αλέξανδρος ο Αφροδισιεύς, επίσης περιπατητικός φιλόσοφος με τον οποίο δεν πρέπει να συγχέεται. Αντιθέτως, η παλαιότερη άποψη ότι ο Αλέξανδρος ο Αιγαίος συνέγραψε σχόλια στο αριστοτελικό έργο "Περί ουρανού" δεν είναι σωστή, καθώς προήλθε από λανθασμένη απόδοση του σχετικού αποσπάσματος του Σιμπλίκιου ("Schol. Arist." 494, 6, 31), όπου τα αρχικά ονόματος «A. S.» αποδόθηκαν ως «Αλέξανδρος», αντί του «Άδραστος», που είναι το πιθανότερο.
Κάρλος Μαρτί

Ο Κάρλος Μαρτί (Βαρκελώνη, 22 Φεβρουαρίου 1919 – 25 Οκτωβρίου 1999) ήταν Ισπανός αθλητής της υδατοσφαίρισης. 

Γεννήθηκε το 1919 στη Βαρκελώνη και ήταν αθλητής της ΚΝ Μπαρτσελόνα.Στο πρωτάθλημα Καταλονίας ήταν πρωταθλητής το 1941 και το 1942 και στο πρωτάθλημα Ισπανίας το 1942, 1944, 1945, 1946, 1947, 1948, 1949, 1950 και το 1951. 

Με την εθνική ομάδα υδατοσφαίρισης της Ισπανίας ήταν είκοσι τέσσερις φορές διεθνής από το 1945 έως το 1951.Κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951. Το 1948 κατέλαβε την 8η θέση στους Ολυμπιακούς Αγώνες του Λονδίνου. Πέθανε το 1999 στη Βαρκελώνη σε ηλικία 80 ετών.
Φάρος του Κορντουάν

Ο Φάρος του Κορντουάν (γαλλικά: Le phare de Cordouan) είναι ένας ενεργός φάρος που βρίσκεται 7 χιλιόμετρα ανοιχτά στη θάλασσα, στο Πλατώ ντε Κορντουάν κοντά στις εκβολές της Ζιρόντ στο νομό Ζιρόντ, στη νοτιοδυτική Γαλλία. Έχει ύψος 68 μέτρα και είναι ο δέκατος ψηλότερος παραδοσιακός φάρος στον κόσμο.

Ο φάρος του Κορντουάν, η «Ναυαρχίδα των Φάρων», είναι μακράν ο παλαιότερος φάρος στη Γαλλία. Σχεδιάστηκε από τον κορυφαίο αρχιτέκτονα Λουί ντε Φουά και αρχιτεκτονικά είναι ένα αριστούργημα της Αναγέννησης, μια σύνθεση βασιλικού παλατιού, καθεδρικού ναού και οχυρού. Κατασκευάστηκε από το 1584 έως το 1611 για να αντικαταστήσει τον παλαιότερο Πύργο του Μαύρου Πρίγκιπα και παραμένει μέχρι σήμερα σε λειτουργία.

Είναι ο πρώτος φάρος που έχει χαρακτηριστεί ως ιστορικό μνημείο ήδη από το 1862.
Πρωτόκολλα της Ζυρίχης

μικρογραφία|260x260εσ|Ο Ναλμπαντιάν και ο Νταβούτογλου υπογράφουν τα πρωτόκολλαΤα Πρωτόκολλα της Ζυρίχης είναι δύο διμερή πρωτόκολλα που υπεγράφησαν από τις κυβερνήσεις της Αρμενίας και της Τουρκίας το 2009. Στόχος των πρωτοκόλλων ήταν η ομαλοποίηση των σχέσεων των δύο χωρών. Τελικά όμως η συμφωνία αποδείχθηκε αναποτελεσματική. Για την υπογραφή της μεσολάβησαν οι Ηνωμένες Πολιτείες, η Ρωσία και η Γαλλία.

Στις 10 Οκτωβρίου 2009, οι υπουργοί εξωτερικών Αχμέτ Νταβούτογλου (Τουρκία) και Εντουάρντ Ναλμπαντιάν (Αρμενία) συναντήθηκαν στην Ζυρίχη όπου υπέγραψαν τα δύο πρωτόκολλα της Ζυρίχης. Στην τελετή υπογραφής ήταν επίσης παρόντες η υπουργός εξωτερικών των ΗΠΑ Χίλαρι Κλίντον, ο Ύπατος Εκπρόσωπος της Ένωσης για θέματα Εξωτερικής Πολιτικής και Πολιτικής Ασφαλείας Χαβιέ Σολάνα, ο Γάλλος υπουργός εξωτερικών Μπερνάρ Κουσνέρ και ο Υπουργός Εξωτερικών της Ρωσίας Σεργκέι Λαβρόφ.

Για να ισχύσουν, τα Πρωτόκολλα έπρεπε να επικυρωθούν από τα κοινοβούλια των δύο χωρών. Σε μια προσπάθεια να προχωρήσουν οι συζητήσεις, ορισμένα προβλήματα δεν αναφέρονται στα πρωτόκολλα (π.χ. η αρμενοαζερική σύγκρουση για τον έλεγχο του Ναγκόρνο-Καραμπάχ). Επίσης δεν υπήρχε προθεσμία για την επικύρωση των εγγράφων.

Τα πρωτόκολλα επικρίθηκαν έντονα και από τις δύο χώρες. Μερικοί Αρμένιοι κατηγόρησαν την κυβέρνηση τους για ξεπούλημα της χώρας, ενώ μερικοί Τούρκοι αναστατώθηκαν από το γεγονός ότι τα πρωτόκολλα δεν αναφέρονταν καθόλου στο ζήτημα του Ναγκόρνο-Καραμπάχ. Έτσι, τα πρωτόκολλα έχουν ξεχαστεί από τις κυβερνήσεις των δύο χωρών, ενώ καμία από τις δύο υπογράφουσες χώρες δεν έχουν επικυρώσει τα πρωτόκολλα. 

Τον Φεβρουάριο του 2015, η αρμενική πλευρά υπό τον πρόεδρο Σαρκισιάν ανακάλεσε την ισχύ των πρωτοκόλλων, ισχυριζόμενος την έλλειψη πολιτικής θέλησης από την Άγκυρα. Στη συνέχεια, τον Δεκέμβριο του 2017, ισχυριζόμενος την έλλειψη οποιασδήποτε θετικής προόδου όσον αφορά την εφαρμογή των πρωτοκόλλων, η Αρμενία υποσχέθηκε να ακυρώσει την νομική ισχύ των πρωτοκόλλων, κάτι το οποίο έπραξε στις 1 Μαρτίου 2018.

Παρόλο που τα πρωτόκολλα δεν κατάφεραν να εξομαλύνουν τις αρμενοτουρκικές σχέσεις, μερικοί αναλυτές υποστιρίζουν ότι τα πρωτόκολλα της Ζυρίχης μπορούν ακόμη να βοηθήσουν στην συνέχιση της διαδικασίας της εξομάλυνσης των αρμενοτουρκικών σχέσεων.
Κώστας Κουλουφάκος

Ο Κώστας Κουλουφάκος (1924–1994) ήταν Έλληνας λογοτέχνης και κριτικός.
Γιάροσλαβ Χεϋρόφσκυ

Ο Γιάροσλαβ Χεϋρόφσκυ ("Jaroslav Heyrovský", 20 Δεκεμβρίου 1890 – 27 Μαρτίου 1967) ήταν Τσέχος-Τσεχοσλοβάκος χημικός και εφευρέτης. Επινόησε την πολαρογραφική μέθοδο χημικής αναλύσεως, για την οποία βραβεύθηκε με το Νόμπελ Χημείας το 1959. Θεωρείται γενικότερα «πατέρας» των ηλεκτροαναλυτικών μεθόδων στη χημεία. Το κυρίως πεδίο εργασίας του ήταν πάντως η πολαρογραφία.
Κρατικό Πανεπιστήμιο της Τυφλίδας

Το Κρατικό Πανεπιστήμιο της Τυφλίδας «Ιβάνε Τζαβακισβίλι» (γεωργιανά: "ივანე ჯავახიშვილის სახელობის თბილისის სახელმწიფო უნივერსიტეტი") είναι ένα δημόσιο ερευνητικό πανεπιστήμιο που ιδρύθηκε στις 8 Φεβρουαρίου 1918 στην Τυφλίδα της Γεωργίας. Εξαιρουμένων των ακαδημιών και των θεολογικών σεμιναρίων, που δραστηριοποιούνται κατά διαστήματα στη Γεωργία εδώ και αιώνες, το Κρατικό Πανεπιστήμιο θεωρείται ως το παλαιότερο πανεπιστήμιο της Γεωργίας και της περιοχής του Καυκάσου. Σε αυτό είναι εγγεγραμμένοι πάνω από 18.000 φοιτητές και εργάζονται περισσότεροι από 5.000 καθηγητές και προσωπικό (συμπεριλαμβανομένους συνεργάτες). Σύμφωνα με την κατάταξη των πανεπιστημίων του U.S. News & World Report, το Κρατικό Πανεπιστήμιο της Τυφλίδας καταλαμβάνει τη 359η θέση παγκοσμίως. Το ίδρυμα συνδέεται στενά με το Πανεπιστήμιο της Βαρσοβίας και με άλλα εκπαιδευτικά ιδρύματα παγκοσμίως.

Το πανεπιστήμιο έχει πέντε παραρτήματα στις περιφέρειες της Γεωργίας, έξι σχολές, 60 εργαστήρια-κέντρα επιστημονικής έρευνας, μια επιστημονική βιβλιοθήκη (με 3.700.000 βιβλία και περιοδικά), επτά μουσεία, εκδοτικό οίκο και τυπογραφείο (εκδίδει την εφημερίδα "Πανεπιστήμιο Τυφλίδας").

Οι έξι κύριες σχολές είναι η Νομική Σχολή, η Σχολή Οικονομικών Επιστημών και Επιχειρήσεων, η Σχολή Ανθρωπιστικών Επιστημών, η Ιατρική Σχολή, η Σχολή Κοινωνικών και Πολιτικών Επιστημών και η Σχολή Θετικών και Φυσικών Επιστημών. Η Διεθνής Σχολή Οικονομικών Επιστημών του Κρατικού Πανεπιστημίου λειτουργεί ως αυτόνομη σχολή στα πλαίσια του ιδρύματος.

Κύριος ιδρυτής του πανεπιστημίου ήταν ο Γεωργιανός ιστορικός και ακαδημαϊκός, Ιβάνε Τζαβακισβίλι. Μεταξύ των συνιδρυτών συγκαταλέγονται επίσης αρκετοί επιστήμονες, μεταξύ των οποίων οι Γιόργκι Αχβλεντιάνι, Σάλβα Νουτσουμπίτζε, Ντιμίτρι Ουζνάτζε, Γκριγκόλ Τσερετέλι, Ακάκι Σανίτζε, Αντρέα Ραζμάντζε, Κορνέλι Κεκελίτζε, Ιωσήφ Κιπσίντζε, Πέτρε Μελικισβίλι και Εκβιτίμε Τακαϊσβίλι. Ο καθηγητής Πέτρε Μελικισβίλι, ένας γνωστός Γεωργιανός χημικός, ήταν ο πρώτος πρύτανης του Κρατικού Πανεπιστημίου της Τυφλίδας. Πρύτανης της Κρατικού Πανεπιστημίου από τον Σεπτέμβριο του 2016 είναι ο Γιόργκι Σαρβασίτζε.

Το Κρατικό Πανεπιστήμιο της Τυφλίδας δεν έχει κάποια κεντρική πανεπιστημιούπολη, καθώς τα κτίριά του είναι διασκορπισμένα σε όλη την πόλη. Στο παλαιότερο κτίριο του ιδρύματος, το υπ΄ αριθμόν 1, βρίσκεται η διοίκηση του πανεπιστημίου, στην οποία περιλαμβάνονται το Συμβούλιο των Αντιπροσώπων, το Ακαδημαϊκό Συμβούλιο, ο Πρύτανης και ο Καγκελάριος.
Η φλόγα που τρεμοσβήνει

Η φλόγα που τρεμοσβήνει (γαλλικά: Le feu follet), είναι μια δραματική ταινία Γαλλο-Ιταλικής παραγωγής του 1963 σε σκηνοθεσία του Λουί Μαλ, βασισμένη στο ομώνυμο μυθιστόρημα του Πιερ Ντριε Λα Ροσέλ, ο οποίος εμπνεύστηκε από τη ζωή του Ζακ Ριγκό. Πρωταγωνιστούν ο Μορίς Ρονέ και η Λένα Σκέρλα, ενώ στους υποστηρικτικούς ρόλους βρίσκονται οι Αλεξάνδρα Στιουάρτ, Μπερνάρντ Νόελ, Ζαν Μορό και ο Υμπέρ Ντεσάμπ.
Ντιράν Αλεξανιάν

Ο Ντιράν Αλεξανιάν ("Diran Alexanian", αρμεν. Տիրան Ալեքսանեան, 1881-1954) ήταν Αρμένιος μουσικός (βιολοντσελίστας) και φημισμένος δάσκαλος του βιολοντσέλου.

Ο Αλεξανιάν γεννήθηκε στην Κωνσταντινούπολη και έμαθε βιολοντσέλο με δάσκαλο τον Φρήντριχ Γκρυτσμάχερ στη Λειψία, ενώ έπαιζε μουσική δωματίου με τον Γιοχάνες Μπραμς και τον βιολονίστα Γιόζεφ Γιόακιμ. Σε νεαρή ηλικία ήταν ήδη ένας «φτασμένος» βιολοντσελίστας, παίζοντας σε ηλικία 17 ετών το σόλο μέρος του "Δον Κιχώτη" του Ρίχαρντ Στράους.

Σε ηλικία είκοσι ετών ο Αλεξανιάν εγκαταστάθηκε στο Παρίσι, όπου γνώρισε τον Πάμπλο Καζάλς. Ο Καζάλς είχε δει τον Αλεξανιάν να παίζει και είχε διαπιστώσει ότι οι τοποθετήσεις των δακτύλων του ήταν συμβατές με τον δικό του νέο τρόπο παιξίματος του βιολοντσέλου. Αφού γνωρίστηκαν, βρήκαν ότι είχαν παρόμοιες απόψεις όσον αφορούσε τη γενική τεχνική του οργάνου και την ερμηνεία της μουσικής.

Το 1921 ο Αλεξανιάν έγινε βοηθός του Καζάλς στην École Normale de Musique (είχε ιδρυθεί δύο χρόνια νωρίτερα από τους Αλφρέντ Κορτό και Ωγκύστ Μανζεό), όπως και του Ζακ Τιμπώ. Εκεί ο Αλεξανιάν και ο Καζάλς έθεσαν σε πρακτική εφαρμογή τις ρηξικέλευθες ιδέες τους. Σπουδαστές από όλο τον κόσμο ήρθαν για σπουδές μαζί τους εκείνη την περίοδο, μεταξύ των οποίων ήταν και οι Αντόνιο Τζανίγκρο, Γκρέγκορ Πιατιγκόρσκυ, Πιερ Φουρνιέ και Εμάνουελ Φέουερμαν. Κατά την εποχή που δίδασκε στη σχολή, ο Αλεξανιάν εξέδωσε το 1922 το βιβλίο "Traite Theorique et Pratique du Violoncelle" και τη διάσημη έκδοσή του των σουιτών του Γιόχαν Σεμπάστιαν Μπαχ το 1929. Σε μια συναυλία στη σχολή το 1933 έπαιξε σε παγκόσμια πρεμιέρα το κοντσέρτο του Φρέντερικ Τζάκομπι για Βιολοντσέλο και Ορχήστρα (το οποίο ο Τζάκομπι είχε αφιερώσει στον Αλεξανιάν), με μαέστρο τον Αλφρέντ Κορτό.

Ο Αλεξανιάν παραιτήθηκε από τη θέση του στην École Normale de Musique το 1937 και μετανάστευσε στις Ηνωμένες Πολιτείες. Εκεί δίδαξε τόσο στο Ίδρυμα Πήμποντυ του Πανεπιστημίου Τζονς Χόπκινς στη Βαλτιμόρη, όσο και στη Σχολή Μουσικής του Μανχάταν στη Νέα Υόρκη. Ανάμεσα στους μαθητές του εκεί συγκαταλέγονταν και οι Μπέρναρντ Γκρήνχαουζ, Ντέιβιντ Σόυερ, Ράγια Γκάρμπουσοβα και Μίσα Σνάιντερ. Ο Αλεξανιάν συνέθεσε τη «Μικρή αρμενική σουίτα».
Κόλπος Καλλονής

μικρογραφία|283x283px|Κόλπος Καλλονής
Ο κόλπος Καλλονής της Λέσβου αποτελεί τον μεγαλύτερο από τους δύο φυσικούς κόλπους του νησιού. Βρίσκεται στο κέντρο του και συνδέεται με το Αιγαίο Πέλαγος μέσω ενός στενού διαύλου. Πρόκειται για έναν ρηχό κόλπο με μέσο βάθος τα 10 μέτρα, μέγιστο τα 25 μέτρα και έκταση που μετρά περίπου 110 τετραγωνικά χιλιόμετρα.
Μπιμπάν

μικρογραφία|Τοπογραφικός χάρτης της Καβυλίας στην περιοχή των Μπιμπάν
Τα Μπιμπάν (, καβυλιακά: "Tiggoura", ή "Les Bibans") είναι οροσειρά στη βόρεια Αλγερία, που συνορεύει νότια με την Καβυλία.
Καταρράκτες Κρίμλερ

μικρογραφία|Καταρράκτες Κρίμλερ
Οι καταρράκτες Κρίμλερ (Γερμανικά: Krimmler Wasserfälle), με συνολικό ύψος 380 μέτρα είναι οι υψηλότεροι στην Αυστρία. Βρίσκονται στον ποταμό "Krimmler Ache" κοντά στο χωριό Κριμλ στο εθνικό πάρκο της οροσειράς Χόε Τάουερν στην πόλη του Σάλτσμπουργκ.

Οι καταρράκτες Κρίμλερ είναι ένας κλιμακωτός καταρράκτης.Ξεκινά στην κορυφή της κοιλάδας "Krimmler Ache" και χωρίζεται σε τρία στάδια.Το ανώτερο στάδιο έχει ύψος 140 μέτρων, το μεσαίο στάδιο ύψος 100 μέτρων και το χαμηλότερο ύψος 140 μέτρων.Το υψηλότερο σημείο του καταρράκτη είναι 1.470 μέτρα πάνω από την επιφάνεια της θάλασσας.

Το "Krimmler Ache" είναι ένα παγετώδες ρεύμα του οποίου η ροή ποικίλλει σημαντικά αναλόγως την εποχή.Η ογκομετρική του ροή τον Ιούνιο και τον Ιούλιο είναι 20.000 κυβικά μέτρα ανά ώρα, ενώ τον Φεβρουάριο είναι μόνο 500 κυβικά μέτρα ανά ώρα.Η μεγαλύτερη μετρημένη ροή ήταν στις 25 Αυγούστου 1987, στα 600.000 κυβικά μέτρα ανά ώρα. Μετά τους καταρράκτες, το ποτάμι ενώνεται με το Σάλτσαχ, το οποίο στη συνέχεια καταλήγει στον ποταμό Δούναβη και τέλος στη Μαύρη Θάλασσα.
Αλεξάνταρ Τσβέτκοβιτς

Ο Αλεξάνταρ Τσβέτκοβιτς (σερβικά κυριλλικά: Александар Цветковић, γεννημένος στις 12 Σεπτεμβρίου 1993) είναι Σέρβος επαγγελματίας παίκτης μπάσκετ της ομάδας Μπάσκετ Μανρέσα της Ισπανικής Liga ACB. 

Ο Τσβέτκοβιτς μεγάλωσε με την ομάδα νέων του Ερυθρού Αστέρα Βελιγραδίου. Το 2010 μπήκε στην πρώτη ομάδα υπό την καθοδήγηση του προπονητή Μιχάιλο Ουβάλιν. Το 2012 αγωνίστηκε στη σύνοδο κορυφής Nike Hoop εκπροσωπώντας τη Σερβία. Ο Τσβέτκοβιτς κέρδισε το 7ο βραβείο 2011 FIBA Europe για τον Νεότερο Παίκτη σε Ηλικία τον Φεβρουάριο του 2011. Στις 21 Νοεμβρίου 2012, ο Τσβέτκοβιτς έπαιξε το πιο αποτελεσματικό του παιχνίδι στο EuroCup 2012-13 εναντίον της ομάδας Ντίναμο Σασάρι, όπου σημείωσε 9 πόντους. Στις 24 Οκτωβρίου 2013, έκανε το ντεμπούτο του στην EuroLeague εναντίον της ομάδας Μακάμπι Τελ Αβίβ. Στις 20 Δεκεμβρίου 2013 εναντίον της ομάδας Λιέτουβος Ρίτας στον τελευταίο γύρο της κανονικής σεζόν στην EuroLeague, ο Τσβέτκοβιτς σημείωσε 4 πόντους για σχεδόν επτά λεπτά στο γήπεδο. Ο Τσβέτκοβιτς σημείωσε 8 πόντους για την Crvena zvezda, εναντίον του Ράντνισκι Κραγκούγεβατς στον τρίτο γύρο της ΑΒΑ Λιγκ. 

Ο Τσβέτκοβιτς δεν κατήγγειλε το αρχικό line-up στην Crvena zvezda, το χειμώνα του 2014 πήρε δάνειο στη MZT Σκόπια μέχρι το τέλος της σεζόν. Το καλοκαίρι του 2015, ο Τσβέτκοβιτς πήγε στη Βαλένθια. Ο Τσβέτκοβιτς έχει παίξει αρκετούς αγώνες όπου ήταν σταθερός αλλά δεν πέρασε το τεστ, οπότε τον Σεπτέμβριο εγκατέλειψε την προετοιμασία στη Βαλένθια.
Σόφι Λίμπκνεχτ

Η Σόφι Λίμπκνεχτ (18 Ιανουαρίου 1884 - 11 Νοεμβρίου 1964) ήταν Γερμανίδα σοσιαλίστρια και φεμινίστρια γεννημένη στη Ρωσία. Ήταν η δεύτερη σύζυγος του Καρλ Λίμπκνεχτ, που είχε τρία παιδιά από τον πρώτο του γάμο με τη Γιούλια Λίμπκνεχτ. 

Γεννημένη στο Ροστόφ επί του Ντον, η Σόφι εκπαιδεύτηκε στη Γερμανική Αυτοκρατορία, όπου παντρεύτηκε τον μαρξιστή στοχαστή και τον επερχόμενο επαναστατικό ηγέτη Καρλ Λίμπκνεχτ το 1912. Αρχικά ήταν μέλος του Γερμανικού Σοσιαλδημοκρατικού Κόμματος (SPD), ακολούθησε τον σύζυγό της όταν ίδρυσε το Κομμουνιστικό Κόμμα της Γερμανίας το 1918. Ο Καρλ Λίμπκνεχτ δολοφονήθηκε στις 15 Ιανουαρίου 1919, μετά την αποτυχημένη εξέγερση των Σπαρτακιστών. Η Σόφι μετακόμισε στο Λονδίνο και αργότερα επέστρεψε στη Γερμανία κατά τη διάρκεια της περιόδου της Βαϊμάρης. Τα μέλη της οικογένειας Λίμπκνεχτ ανησυχούσαν από την άνοδο του Ναζιστικού Κόμματος τη δεκαετία του 1930 και, φοβούμενοι για τη ζωή τους κάτω από το φασιστικό καθεστώς που είχε ιδρύσει ο Αδόλφος Χίτλερ, επέλεξαν να μεταναστεύσουν κατά τη διάρκεια αυτής της εποχής. μικρογραφία|αριστερά|100px|Σημείο ταφής της Σόφι Λίμπκνεχτ και της οικογένειας Λίμπκνεχτ.
Η γεννημένη στη Ρωσία Σόφι έφυγε για τη Σοβιετική Ένωση το 1934 και εγκαταστάθηκε στη Μόσχα, όπου έζησε για τις υπόλοιπες δεκαετίες της ζωής της. 

Η κηδεία της το 1964 παρευρέθηκε από τον Ρόμπερτ και τον Βίλχελμ, τους γιους της Σόφι Λίμπκνεχτ από τον πρώτο γάμο του Καρλ. Η σοβιετική κυβέρνηση διοργάνωσε μια δημόσια τελετή και μια φρουρά τιμής. 

Μεγάλο μέρος της αλληλογραφίας της με τη Ρόζα Λούξεμπουργκ έχει δημοσιευτεί.
Εθνικό Συμβούλιο του Αζερμπαϊτζάν

Το Εθνικό Συμβούλιο του Αζερμπαϊτζάν (αζέρικα: "Azərbaycan Milli Şurası") ήταν το πρώτο (διορισμένο) νομοθετικό σώμα της Λαϊκής Δημοκρατίας του Αζερμπαϊτζάν, που λειτούργησε από τις 27 Μαΐου 1918 έως τις 17 Ιουνίου 1918 και εκ νέου από τις 16 Νοεμβρίου 1918 έως τις 3 Δεκεμβρίου 1918. Το διαδέχθηκε το Κοινοβούλιο ("Parlament"), ένα νομοθετικό σώμα που σχηματίστηκε μέσα από εθνικές βουλευτικές εκλογές.
Μουσείο Βικτωρίας και Αλβέρτου

Το Μουσείο Βικτωρίας και Αλβέρτου (αγγλ. "Victoria and Albert Museum", συχνά συντομευμένο ως V&A) στο Λονδίνο είναι το μεγαλύτερο μουσείο εφαρμοσμένων και διακοσμητικών τεχνών, σχεδιασμού και γλυπτικής στον κόσμο, το οποίο στεγάζει μια μόνιμη συλλογή πάνω από 2,27 εκατομμυρίων εκθεμάτων. Ιδρύθηκε το 1852 και πήρε το όνομά του από την βασίλισσα Βικτώρια και τον πρίγκιπα Αλβέρτο.
Μεγάλη Αρμενία

μικρογραφία|Χάρτης της Μεγάλης Αρμενικής Αυτοκρατορίας του Τιγράνη του Μέγα και των γύρω κρατών
μικρογραφία|Χάρτης του Εμιράτου της Αρμενίας (9ος αιώνας μ.Χ.)
Η Μεγάλη Αρμενία (, "Μετς Χάικ'") είναι ο ιστορικός όρος για το κράτος της Αρμενίας κατά την αρχαιότητα, το οποίο βρισκόταν στα Αρμενικά Υψίπεδα και άρχισε να ισχυροποιείται υπό τον Αρταξία Α΄ στα τέλη του 2ου αιώνα π.Χ.. Ο όρος "Μεγάλη Αρμενία" χρησιμοποιείται ως ιστορικός όρος για αρμενικά βασίλεια της κλασικής αρχαιότητας, την ύστερης αρχαιότητας και του μεσαίωνα. Ο όρος χρησιμοποιείται από Αρμένιους και μη Αρμένιους συγγραφείς. 

Τα σύνορα της ιστορικής Μεγάλης Αρμενίας μεταβάλλονταν συνεχώς. Προσεγγιστικά, το δυτικό άκρο της Μεγάλης Αρμενίας ήταν ο ποταμός Ευφράτης, το ανατολικό άκρο της Μεγάλης Αρμενίας ήταν το Αρτσάχ και μια περιοχή του Ιρανικού Αζερμπαϊτζάν γύρω από τη λίμνη Ούρμια, ενώ το βόρειο άκρο της ήταν οι νότιες επαρχίες της σημερινής Γεωργίας. Τέλος, το νότιο όριο της Μεγάλης Αρμενίας ήταν το βόρειο άκρο της Μεσοποταμίας.

Στους Ρωμαίους η Μεγάλη Αρμενία ήταν γνωστή ως Armenia Maior. Στους ελληνόφωνους λαούς η περιοχή ήταν γνωστή ως , διαχωρίζοντας την από την Υπήνεμη Αρμενία ("Ποκ'ρ Χάικ"', λατινικά: Armenia Minor, αγγλικά: Lesser Armenia). Η Μικρότερη Αρμενία είναι ιστορικός όρος ο οποίος αναφέρεται στις περιοχές δυτικά και βορειοδυτικά της Μεγάλης Αρμενίας όπου ζούσαν Αρμένιοι. Μεταγενέστερα, ο όρος Υπήνεμη Αρμενία χρησιμοποιήθηκε για την αποφυγή σύγχυσης με το αρμενικό μεσαιωνικό βασίλειο της Κιλικίας, η οποία μερικές φορές ήταν γνωστή ως Μικρά Αρμενία (αγγλικά: Little Armenia).

Επίσης, ο όρος Μεγάλη Αρμενία σχετίζεται με την Ενωμένη Αρμενία και τον αρμενικό αλυτρωτισμό.
Κριστίνα Καστάνιο

Η Κριστίνα Καστάνιο Γκόμεζ (γεννημένη στις 30 Οκτωβρίου 1978) είναι μια Ισπανίδα ηθοποιός γνωστή για τον ρόλο της Judith Becker στη επιτυχημένη σειρά "La que se avecina".
Μητέρα Σερβία

Μητέρα Σερβία (σερβικά: "Мака Србийа") ή Σέρβα Μητέρα ("Српска майка" ή Μητέρα Πασών των Σέρβων ("Макка свих Срба") είναι η εθνική προσωποποίηση της Σερβίας, η οποία είναι το έθνος-κράτος των Σέρβων. Χρησιμοποιήθηκε μεταφορικά ως μητέρα όλων των Σέρβων. Σερβικοί εθνικοί μύθοι και ποιήματα έχουν επικαλεστεί πολλές φορές τη Μητέρα Σερβία.

Τα εδάφη που κατοικούνται από εθνικά Σέρβους, εκτός της Σερβίας, μπορούν να συμβολιστούν ως παιδιά της Μητέρας Σερβίας. Η Σερβία μπορεί επίσης να περιγραφεί ως κόρη της Μητέρας Σερβίας, μαζί με άλλα σερβικά εδάφη, όπως στο ποίημα «Μητέρα Σερβία» του Ντράγκοσλαβ Κνέζεβιτς: «Μια αδελφή νεότερη από το μεγαλύτερο Μαυροβούνιο και τη Σερβία, σε καιρό ειρήνης και στον πόλεμο η Κράινα ενώνεται στο σερβικό σμήνος».
Παλάτσο Καπρίνι

Το Παλάτσο Καπρίνι ("Palazzo Caprini") ήταν ένα αναγεννησιακό παλάτι στην Ρώμη της Ιταλίας, στην περιοχή Borgo μεταξύ της Piazza Scossacavalli και της οδού Alessandrina (η οποία λέγεται επίσης Borgo Nuovo). Σχεδιάστηκε από τον Ντονάτο Μπραμάντε περί το 1510, ή μερικά χρόνια πριν. 

Ήταν επίσης γνωστό ως "Palazzo di Raffaello", ή Οικία Ραφαήλ, καθώς ο γνωστός καλλιτέχνης το είχε αγοράσει το 1517 και έζησε εκεί μέχρι το θάνατό του τρία χρόνια αργότερα, αν και τότε σχεδίαζε ένα πολύ μεγαλύτερο νέο παλάτι αλλού. Στα τέλη του 16ου αιώνα, το κτίριο που ήταν ήδη σε αποσύνθεση και υπό κατάρρευση, υποβλήθηκε σε πλήρη ανακαίνιση και αποτέλεσε τον πυρήνα του πολύ μεγαλύτερου Palazzo dei Convertendi και ο κήπος του καταστράφηκε το 1848. Η πρόσοψή του μας είναι γνωστή από ένα χαρακτικό του Antoine Lafréry και ένα μερικό σκίτσο που αποδίδεται στον Αντρέα Παλλάντιο. 

Το παλάτι είχε μια πρόσοψη με πέντε τόξα και δύο επίπεδα, με ρουστίκ τελείωμα (με χρήση μαρμαροκονίας) στον κάτω όροφο που, όπως συχνά στη Ρώμη, νοικιαζόταν σε καταστήματα. Ο επάνω όροφος είχε παράθυρα διαιρούμενα με διπλούς δωρικούς κίονες, επιστεγαζόμενα από πλήρη θριγκό . Άσκησε μεγάλη επιρροή, δημιουργώντας ένα πρότυπο για την ενσωμάτωση του ρουστίκ ισογείου στα τοξωτά ανοίγματα, χαρακτηριστικό των φλωρεντινών παλατιών του 15ου αιώνα "alla antica" όπως το Παλάτσο Πίττι με τις κλασικές του γραμμές . Η διακοσμητική συμπερίληψη μεγάλων ρομβοειδών και κεντρικών λίθων αψίδας αντί για υπέρθυρο πάνω από την επίπεδη κορυφή των κάτω ορθογώνιων ανοιγμάτων στις τελικές προσόψεις των καταστημάτων ήταν επίσης μια επινόηση με μεγάλο μέλλον. Η φαινομενική δύναμη μιας τυφλής τοξωτής στοάς με εμφατικούς ρομβοειδείς λίθους στο ισόγειο έδινε σίγουρη υποστήριξη στις διπλές δωρικές στήλες του άνω ορόφου που στέκονταν σε βάθρα τοποθετημένα σε λείο τοίχο. 

Στα πολλά κτίρια που βασίζονται σε παραλλαγές του σχεδίου αυτού συγκαταλέγεται το Somerset House στο Λονδίνο.
Χοσέ ντε λα Τόρρε

O Χοσέ ντε λα Τόρρε (στα Ισπανικά "José de la Torre", γεννημένος στις 20 Απριλίου 1986) είναι Ισπανός ηθοποιός. Είναι κυρίως γνωστός για το ρόλο του στην ισπανική τηλεοπτική σειράτου Antena 3 και του Netflix, "Toy Boy".
Όρος Ισσά

Το Όρος Ισσά ή Τζεμπέλ Αϊσσά () είναι βουνό με υψόμετρο 2.236 μέτρων στη δυτική Αλγερία. Είναι το 4ο υψηλότερο στη χώρα και είναι μέρος της οροσειράς Κσουρ του Σαχαριανού Άτλαντα. Το όρος Ισσά βρίσκεται στην επαρχία Ναάμα και είναι μια από τις σημαντικότερες κορυφές του Σαχαριανού Άτλαντα. 

Το Εθνικό Πάρκο Τζεμπέλ Αϊσσά είναι προστατευόμενη περιοχή από το 2003.
Οροσειρά Κσουρ

Η Οροσειρά Κσουρ (, ή "Djebel Ksour") είναι οροσειρά στην Αλγερία. Εκτείνεται στις επαρχίες Μπεσάρ και Ελ Μπαγιάντ, και είναι το δυτικό τμήμα του Σαχαριανού Άτλαντα, με την οροσειρά Αμούρ στα ανατολικά.
Νικόλαος Κάρτσωνας

Ο Νικόλαος Κάρτσωνας (1887-1975) , του Σταύρου, ήταν Έλληνας δικηγόρος και πολιτικός. Υπηρέτησε ως βουλευτής στη Μεσσηνία επί πέντε θητείες.
Μνημείο Δημητρίου του Ροστόφ

Το Μνημείο Δημητρίου του Ροστόφ () είναι μνημειακό άγαλμα κατασκευασμένο το 1999. Βρίσκεται επί της Πλατείας του Καθεδρικού Ναού, στην πόλη του Ροστόφ επί του Ντον, στη Ρωσία.
Μπάυρον, Η Μπαλάντα ενός Δαιμονισμένου

Μπάυρον, Η Μπαλάντα ενός Δαιμονισμένου είναι ο τίτλος ιστορικής, ελληνικής κινηματογραφικής ταινίας, παραγωγής 1992, σε σκηνοθεσία Νίκου Κούνδουρου, βασισμένη σε σενάριο του ιδίου και του Φώτη Κωνσταντινίδη. Μια ταινία - αφορμή στοχασμού σε μια ποικιλία προτάσεων φιλοσοφικού και υπαρξιακού περιεχομένου. 

* Πρωτότυπος Τίτλος: "Μπάυρον: Μπαλάντα ενός Δαιμονισμένου", Μεταφρασμένος Τίτλος: "Byron: Ballad of a Demon" 
* Γνωστή και ως: "Μπάυρον: Μπαλάντα σ' έναν Δαίμονα" ή "Byron: Μπαλάντα για έναν Δαίμονα".

Πρόκειται για τη σημαντικότερη ταινία του Νίκου Κούνδουρου και για μια από τις κορυφαίες του ελληνικού κινηματογράφου.
Βρετανικά Αγγλικά

Τα Βρετανικά Αγγλικά (επίσης γνωστά ως Παραδοσιακά Αγγλικά, αγγλικά: British English) είναι η επίσημη διάλεκτος της αγγλικής γλώσσας στο Ηνωμένο Βασίλειο. Με άλλα λόγια, τα Βρετανικά Αγγλικά είναι τα αγγλικά όπως ομιλούνται και γράφονται στο Ηνωμένο Βασίλειο. Τα επίσημα, γραπτά αγγλικά εντός των περιοχών του Ηνωμένου Βασιλείου ποικίλουν. Για παράδειγμα, ορισμένες περιοχές της Σκωτίας, της βορειοανατολικής Αγγλίας, της Ιρλανδίας (και περιστασιακά στο Γιόρκσαϊρ) χρησιμοποιούν σχεδόν αποκλειστικά το επίθετο wee (μικρός, λίγος), ενώ οι υπόλοιπες περιοχές του Ηνωμένου Βασιλείου και του υπόλοιπου κόσμου χρησιμοποιούν συνήθως το little, το οποίο έχει την ίδια σημασία. Παρ'όλα αυτά, η γραπτή μορφή των αγγλικών στο Ηνωμένο Βασίλειο είναι γενικά ομοιόμορφη. Ωστόσο, η προφορική μορφή των Αγγλικών στο Ηνωμένο Βασίλειο διαφέρει σημαντικά από περιοχή σε περιοχή. Έτσι, ο ενιαίος όρος Βρετανικά Αγγλικά μπορεί να χρησιμοποιηθεί εύκολα για τη γραπτή μορφή των Αγγλικών στο Ηνωμένο Βασίλειο, ενώ δεν ισχύει το ίδιο για τη προφορική μορφή.
Λίλιαν Μηνιάτη

Η Λίλιαν Μηνιάτη (γεννηθείσα στις 4 Απριλίου 1943) είναι Ελληνίδα ηθοποιός του κινηματογράφου.

Ξεκίνησε την καριέρα της στον ελληνικό κινηματογράφο το 1964 με την κωμωδία Σχολή για σωφερίνες σε σκηνοθεσία του Κώστα Στράντζαλη και πρωταγωνιστές τον Θανάση Βέγγο και τον Ανδρέα Μπάρκουλη. 
Συνολικά έχει εμφανιστεί σε 13 ταινίες, και οι πιο σημαντικοί της ρόλοι ήταν στις ταινίες «Υιέ μου... Υιέ μου...» σε σκηνοθεσία Γρηγόρη Γρηγορίου και «Να ζει κανείς ή να μη ζει» σε σκηνοθεσία Ορέστη Λάσκου. Η τελευταία της εμφάνιση στον κινηματογράφο ήταν το 1967 στην ταινία «Ο κόσμος τρελάθηκε» του Ερρίκου Θαλασσινού.
Γρηγορία Μαξιμιλιανή της Αυστρίας

Η Γρηγορία Μαξιμιλιανή της Αυστρίας ("Gregoria Maximiliana von Österreich", 22 Μαΐου 1581 - 20 Σεπτεμβρίου 1597) ήταν κόρη του Κάρολο Β΄, Αρχιδούκα της Αυστρίας.
Έρκολε ντε' Ρομπέρτι

Ο Έρκολε ντε' Ρομπέρτι (ιταλικά: Ercole de' Roberti, 1455/1456 - 1496), γνωστός επίσης και ως Έρκολε Φερραρέζε ή Έρκολε ντα Φερράρα (Ercole Ferrarese ή Ercole da Ferrara) ήταν Ιταλός ζωγράφος της πρώιμης Αναγέννησης και ανήκε στη λεγόμενη "Σχολή της Φερράρα".
Like Humans Do

Το «Like Humans Do» είναι το τέταρτο κομμάτι από το άλμπουμ του Ντέιβιντ Μπερν "Look into the Eyeball", έτους 2001, και κυκλοφόρησε επίσης ως single τότε. Η ραδιοφωνική βερσιόν του τραγουδιού (που παραλείπει τον στίχο που αναφέρεται στην κάνναβη) επιλέχθηκε από την Microsoft ως δείγμα μουσική για το Windows XP, ως μέσο επίδειξης του νέου Windows Media Player. Περιλήφθηκε επίσης ως δείγμα στον media player Rio Karma.

Το τραγούδι επίσης περιλήφθηκε στο λάιβ άλμπουμ "Live from Austin, Texas" και στο "Live at Union Chapel". Στην τελευταία ταινία, ο Μπερν εξηγεί ότι αυτό το τραγούδι αφορά την αγάπη προς τους ανθρώπους παρά τις αποτυχίες τους, καθώς η ανθρωπότητα προσεγγίζεται μέσω «προοπτικής Αρειανού» και γίνονται αποδεκτοί για αυτό που είναι.
Μπερνάρντο Σίλβα

Ο Μπερνάρντο Μότα Βέιγκα ντε Καρβάλιο ε Σίλβα ("Bernardo Mota Veiga de Carvalho e Silva", 10 Αυγούστου 1994), γνωστός ως Μπερνάρντο Σίλβα ("Bernardo Silva"), είναι Πορτογάλος ποδοσφαιριστής ο οποίος αγωνίζεται ως μέσος για τη Μάντσεστερ Σίτι και την εθνική ομάδα της Πορτογαλίας.

Ο Σίλβα γεννήθηκε στη Λισαβόνα και ξεκίνησε την καριέρα του από τις ακαδημίες της Μπενφίκα. Αγωνίστηκε για πρώτη φορά με την πρώτη ομάδα το 2014, με την οποία όμως αγωνίστηκε ελάχιστα. Τη σεζόν 2014-15 δόθηκε δανεικός στη Μονακό, με τους Μονεγάσκους να τον αποκτούν τον χειμώνα του 2015. Μετά την κατάκτηση του πρωταθλήματος το 2017, αποκτήθηκε από τη Μάντσεστερ Σίτι για 43,5 εκατομμύρια λίρες. Την πρώτη του σεζόν στους πολίτες κέρδισε το πρωτάθλημα και το EFL Cup και την επόμενη το εγχώριο τρεμπλ, παίζοντας κύριο ρόλο. Ονομάστηκε παίκτης της χρονιάς για τη Μάντσεστερ Σίτι το 2019 και ήταν μέλος της ομάδας της χρονιάς για τη Πρέμιερ Λιγκ.

Ο Σίλβα πραγματοποίησε το ντεμπούτο του με την εθνική αντρών της Πορτογαλίας το 2015. Ήταν μέλος της εθνικής Πορτογαλίας στο κύπελλο συνομοσπονδιών το 2017 και Μουντιάλ 2018, ενώ ανακηρύχθηκε παίκτης των τελικών του κυπέλλου εθνών της ΟΥΕΦΑ 2019, το οποίο κατέκτησε η Πορτογαλία.
Γκονσάλο Γκέδες

Ο Γκονσάλο Γκέδες ("Gonçalo Guedes", 29 Νοεμβρίου 1996) είναι Πορτογάλος ποδοσφαιριστής ο οποίος αγωνίζεται ως πλάγιος επιθετικός ή ως δεύτερος επιθετικός, για τη Βαλένθια και την εθνική ομάδα της Πορτογαλίας.

Ξεκίνησε την καριέρα του από την Μπενφίκα, όπου πραγματοποίησε το ντεμπούτο του με την κύρια ομάδα το 2014. Με τη Μπενφίκα συμμετείχε σε 63 αγώνες σκοράροντας 11 φορές και κέρδισε πέντε τρόπαια. Τον Ιανουάριο του 2017 πήρε μεταγραφή για την Παρί Σεν Ζερμέν για 30 εκατομμύρια ευρώ. Έπαιξε σε 13 αγώνες με την ΠΣΖ πριν δοθεί δανεικός στη Βαλένθια, η οποία τον απέκτησε για 40 εκατομμύρια ευρώ τον Αύγουστο του 2018.

Ο Γκέδες πραγματοποίησε το ντεμπούτο με την εθνική ομάδα αντρών της Πορτογαλίας το Νοέμβριο του 2015 και ήταν μέλος της αποστολής που συμμετείχε στο Μουντιάλ 2018. Σκόραρε το νικητήριο τέρμα στον τελικό του κυπέλλου Εθνών ΟΥΕΦΑ το 2019.
Τζέιντον Σάντσο

Ο Τζέιντον Σάντσο (αγγλικά: "Jadon Sancho", 25 Μαρτίου 2000) είναι Άγγλος ποδοσφαιριστής, ο οποίος αγωνίζεται ως πλάγιος επιθετικός για την Μάντσεστερ Γιουνάιτεντ και την εθνική ομάδα της Αγγλίας.

Ο Σάντσο ξεκίνησε από τις ακαδημίες της Γουότφορντ και της Μάντσεστερ Σίτι, αλλά πραγματοποίησε το επαγγελματικό του ντεμπούτο με την Ντόρτμουντ το 2017. Τη δεύτερη σαιζόν στην ομάδα απέκτησε θέση βασικού και ήταν μέλος της ομάδας της χρονιάς για τη Μπουντεσλίγκα το 2018-19. Πριν τη σεζόν 2019-20, ο Σάντσο κατέκτησε το πρώτο του τρόπαιο, με την κατάκτηση του γερμανικού σούπερ καπ. Το 2021 Αγοράστηκε από την Μάντσεστερ Γιουνάιτεντ έναντι 90 εκατομμυρίων ευρώ

Ο Σάντσο ήταν μέλος της εθνικής ομάδας Κ-17 της Αγγλίας που κατέκτησε το παγκόσμιο κύπελλο το 2017, και πραγματοποίησε το ντεμπούτο του με την εθνική αντρών το 2018. Έχει πραγματοποίησει 11 συμμετοχές με το εθνόσημο σε ηλικία 20 ετών.
Ρενάτο Αουγκούστο

Ο Ρενάτο Αουγκούστο ("Renato Augusto", 8 Φεβρουαρίου 1988) είναι Βραζιλιάνος ποδοσφαιριστής ο οποίος αγωνίζεται ως μέσος για την Μπεϊτζίν Γκουοάν και την εθνική ομάδα της Βραζιλίας.

Ο Ρενάτο Αουγκούστο ξεκίνησε την καριέρα του από την Φλαμένγκο και το 2008 πήρε μεταγραφή για την Μπάγιερν Λεβερκούζεν, όπου πραγματοποίησε καλές εμφανίσεις και ήταν μέλος της ομάδας της χρονιάς για τη Μπουντεσλίγκα για τη σαιζόν 2008-09. Το 2012 αποκτήθηκε από την Κορίνθιανς για 3,5 εκατομμύρια ευρώ και ανακηρύχθηκε καλύτερος παίκτης του βραζιλιάνικου πρωταθλήματος για το 2015, χρονιά την οποία κατέκτησε το πρωτάθλημα η Κορίνθιανς. Το 2016 αποκτήθηκε από την Μπεϊτζίν Γκουοάν για 8 εκατομμύρια ευρώ.

Ο Ρενάτο Αουγκούστο πραγματοποίησε το ντεμπούτο του με την εθνική ομάδα το 2011 και έκτοτε έχει πραγματοποιήσει 32 συμμετοχές με το εθνόσημο, σκοράροντας 6 φορές. Ήταν μέλος της αποστολής της Βραζιλίας στο Μουντιάλ 2018 και στο Κόπα Αμέρικα Σεντενάριο.
Κάι Χάβερτς

Ο Κάι Χάβερτς (γερμανικά: "Kai Havertz", γενν. στις 11 Ιουνίου 1999) είναι Γερμανός ποδοσφαιριστής, ο οποίος αγωνίζεται ως μεσοεπιθετικός ή δεξιός επιθετικός για την Τσέλσι ΦΚ και την εθνική ομάδα της Γερμανίας.